قامت فودافون بعمل مؤتمر صحفي للنجم العربي المصري محمد صلاح وصرح النجم المصري بالعديد من التصريحات الهامه الخاصة به وبمنتخب مصر ونادي ليفربول وكأس العالم .
وصرح الفرعون المصري :
افتكر مره وانا صغير وانا ف المقاولين كنت قاعد فترة احتياطي قولت لوالدي مش هروح انا بسافر ع الفاضي رد عليا قالي كل اللاعيبه العظماء جاتلهم فترة وقعدوا احتياطي وهو السبب في الى وصلتله
هدفي في البطوله اني اساعد المنتخب اننا نوصل لحاجه كويسة في كاس العالم انا شايف اننا نقدر نصعد ونعمل حاجة كويسة في كاس العالم الكورة فيها كل حاجة وارده . انا شايف ان الجيل الى موجود عنده طموح وعنده هدف واحد وانا متفائل جدا
حينما تتم مقارنتك بلاعب كبير مثل ميسي ويتواجد على القمة لسنوات كثيرة أمر جيد، وأتحدث هنا عن مقارنة الأهداف فقط وذلك أمر جيد""بكل تأكيد لدي حلم للفوز بالأبطال، منذ قدومي للنادي ولدي هدف بأن أضيف له وليس فقط مرور الكرام". "لدي هدف، منذ بداية الموسم أقول ذلك ولن أكشف عنه سوى في نهايته، لدي هدف معين وسأحققه".
المشاكسات عبر مواقع التواصل الاجتماعي أحيانا أتابعها وأحيانا لا، لأن تلك المواقع للمتعة والمرح فقط، لا يمكن أن أجعلها تؤثر في، أو تغير مزاجي، أرى الحياة بشكل معين، من الممكن أن أداعب أحد مثل الموقف اللطيف الذي حصل خلال الأسبوع الماضي لا أكثر".
في ماتش الكونغو كان اصعب الفترات الى جات في حياتي لاني شوفت حاجات كتيرة في حياتي متلخبطه وكنت مش مصدق ان الكورة دخلت جول كنت مستني الحكم يصفر فاول و كمان لما جات ضربة الجزاء وشايف الناس بتحتفل بالضربه قبل ما اسددها صعبوها عليا اكتر و الحكم لله انها جات و صعدنا لكاس العالم
انا في اي حاجة بحب اطور من نفسي واشوف ايه الاحسن و اعمله ودايما بركز ع النقط الى حاسس اني عايز اتحسن فيها و بتكلم مع ناس قريبه مني مبسمعش لأي حد بتكلم مع القريبين بس والحمد لله شايف اني ماشي بشكل كويس سواء مع المنتخب او النادي
انا احب اشكر كريم سعيد و موقع يلا كورة لان هما اول جايزة خدتها كانت معاهم وانا 17 او 18 سنه